als_Latn dik_Latn sag_Latn
Google blen Odysee
Google ka blerë Odysee’n – që ofron një aplikacion për pajisjet iOS dhe Android, nëpërmjet të cilit mund të dërgoni foto dhe video nga pajisjet mobile në kompjuterët personalë.
Politiko
E Hënë, 9 Shkurt 2015 | 18:08
0 Komente.
Google ka blerë Odysee’n, kompania e cila ofron një aplikacion për pajisjet iOS dhe Android, nëpërmjet të cilit mund të dërgoni foto dhe video nga pajisjet mobile në kompjuterët personalë, si dhe ju lejon t’i shpërndani ata me të tjerët privatisht. Detajet financiare të marrëveshjes nuk janë zbuluar akoma.
“Synimi i Odysee ka qenë që të jetë mënyra më e lehtë për këdo që të regjistrojë kujtime pafund dhe t’i aksesojë ata kudo. Jemi shumë të kënaqur që do t’i bashkohemi Google, ku do të vazhdojmë të fokusohemi në krijimin e produkteve që duan njerëzit”, deklaroi kompania në një postim të bërë në uebsajtin e saj.
Kompania do të bëhet tani pjesë e ekipit Google+. Edhe pse aplikacionet e Odysee për pajisjet iOS dhe Android janë tërhequr, kompania ka njoftuar se shërbimi do të vazhdojë të ofrohet deri më 23 shkurt.
bam_Latn als_Latn slv_Latn als_Latn als_Latn als_Latn als_Latn als_Latn